2. ΝΟΜΟΣ 5757 της 9/16 Σεπτ. 1933 (ΦΕΚ Α΄ 226)  Περί κυρώσεως του από 22 Ιουλίου ε.έ.Ν.Δ/τος περί τροποποιήσεως και συμπληρώσεως των διατάξεων των διεπουσών την διοίκησιν και διαχείρισιν του Ταμείου Κοινωφελών έργων Λευκάδος και του Νοσοκομείου και Ορφανοτροφείου Λευκάδος. Άρθρον πρώτον.-Κυρούται το από 22 Ιουλ. 1933 Ν.Δ/μα «περί τροποποιήσεως και συμπληρώσεως των διατάξεων των διεπουσών την διοίκησιν και διαχείρισιν του Ταμείου Κοινωφελών Έργων Λευκάδος και του Νοσοκομείου και Ορφανοτροφείου Λευκάδος», εξ άρθρ. 7 δημοσιευθέν εις το υπ’ αριθ. 208 της 22-7-33 φύλλον της Εφημερίδος της Κυβερνήσεως τεύχος Α΄, έχον ούτω: Άρθρ.1.-1.Η διοίκησις του Ταμείου κοινωφελών έργων Λευκάδος και η διαχείρισις της περιουσίας ανατίθεται εις επταμελές διοικητικόν Συμβούλιον αποτελούμενον από τον εκάστοτε Πρόεδρον των Πρωτοδικών Λευκάδος ή τον νόμιμον αναπληρωτήν του, ως πρόεδρον αυτού και από έξ μέλη διοριζόμενα επί τετραετή θητεία παρά του αρμοδίου Νομάρχου εκ καταλόγου περιέχοντος ανά έν αντιπρόσωπον εξ εκάστης Κοινότητος της Επαρχίας Λευκάδος εκλεγόμενον παρ’ εκάστου Κοινοτικού Συμβουλίου, εντός μηνός από της αναλήψεως των καθηκόντων του, μεθ’ εκάστην γενικήν κοινοτικήν εκλογήν, δι’ απολύτου πλειοψηφίας των μελών του κοινοτικού Συμβουλίου και μη τελούντα κοινοτικόν Σύμβουλον, Βουλευτήν, Γερουσιαστήν, δημόσιον ή κοινοτικόν υπάλληλον ή μέλος διοικητικού συμβουλίου ή υπάλληλον των άλλων τοπικών νομικών προσώπων Δημοσίου Δικαίου εν Λευκάδι. Οι έξ παρά του Νομάρχου διοριζόμενοι ως άνω Σύμβουλοι λαμβάνονται ανά δύο εκ των προτεινομένων παρά των Κοινοτήτων των αποτελουσών τας τρεις ειρηνοδικειακάς περιφερείας της Επαρχίας Λευκάδος. 2.Κατά τας Συνεδριάσεις του Διοικητικού Συμβουλίου του Ταμείου Κοινωφελών έργων τηρούνται αι περί Συνεδριάσεων διατάξεις του Νόμου «περί Δήμων και Κοινοτήτων», αποφασίζει δε το Συμβούλιον εγκύρως παρουσία τουλάχιστον των 2/3 των μελών αυτού και εφ’ όσον συγκεντρωθή πλειοψηφία του ημίσεος πλέον ενός του όλου αριθμού των μελών του Συμβουλίου. 3.Η πρώτη τετραετής θητεία της κατά το παρόν Ν.Δ/μα νέας διοικήσεως άρχεται μετά 45 ημέρας από της ισχύος αυτού, κατά το διάστημα δε τούτο τα υφιστάμενα κοινοτικά συμβούλια καλούμενα εντός είκοσιν ημερών από της ισχύος του παρόντος παρά του αρμοδίου Νομάρχου θέλουν εκλέξει τους κατά την παρ. 1 του παρόντος άρθρου αντιπροσώπους εξ ων, εντός της αυτής προθεσμίας των 45 ημερών θέλει διορισθούν τα έξ μέλη του Διοικητικού Συμβουλίου του Τ.Κ.Ε.Λ. Εν η περιπτώσει κατά την ανωτέρω προθεσμίαν τα Κοινοτικά Συμβούλια καλούμενα παρά του Νομάρχου δεν ήθελον προβή εις την εκλογήν τότε ο Νομάρχης προβαίνει εις τον διορισμόν εκ των προταθέντων παρά των λοιπών κοινοτικών Συμβουλίων ή και κατ’ οικείαν κρίσιν διορίζει ούτος τα κατάλληλα πρόσωπα. Η ανωτέρω πρώτη τετραετής θητεία του πρώτου Διοικητικού Συμβουλίου λήγει κατά την ημέραν της λήξεως της θητείας των εκλεγησομένων πρώτων μετά το παρόν Ν.Δ/μα κοινοτικών αρχών. 4.Εν περιπτώσει κενώσεως θέσεως μέλους του Δ.Συμβουλίου λόγω θανάτου, παραιτήσεως, καταδίκης, ή ασυμβιβάστου, συμπληρούται αύτη δια τον υπόλοιπον της θητείας χρόνον εκ των υποβεβλημένων αρχικών καταλόγων των αντιπροσώπων και τηρουμένης της διατάξεως περί της εκπροσωπήσεως των αυτών ειρηνοδικειακών περιφερειών. Άρθρ.2.-(Αντικαθίσταται το άρθρ. 4 του Νομ. 5105/1931, τόμ. 16Β σελ. 749).  Σελ. 103 Ταμείον Κοινωφελών Έργων Λευκάδος 35.Γ.ε.1-2   538 Άρθρ.3.-1.Η διοίκησις του Νοσοκομείου και Ορφανοτροφείου Λευκάδος και διαχείρισης της περιουσίας αυτών ανατίθεται εις επταμελές Αδελφάτον, αποτελούμενον από τον εκάστοτε Μητροπολίτιν Λευκάδος, ως πρόεδρον αυτού, από τον εκάστοτε Πρόεδρον της κοινότητος Λευκάδος ως αντιπρόεδρον, και από έτερα πέντε μέλη διοριζόμενα επί τετραετή θητεία παρά του αρμοδίου Νομάρχου εκ καταλόγου αντιπροσώπων κατά τα εν τη παρ. 1 άρθρ. 1 του παρόντος Ν.Δ/τος οριζόμενα, εξ ων το έν εκ της Ειρηνοδικειακής περιφερείας Λευκάδος. 2.Αι διατάξεις των παρ. 2, 3 και 4 του άρθρ. 1 του παρόντος Ν.Δ/τος έχουσιν ανάλογον εφαρμογήν και επί του Αδελφάτου και επί της Διοικήσεως και Διαχειρίσεως της περιουσίας του Νοσοκομείου και Ορφανοτροφείου Λευκάδος. Άρθρ.4.-Τα μέλη του Διοικητικού Συμβουλίου του Νοσοκομείου και Ορφανοτροφείου Λευκάδος δέον να είναι μονίμως εγκατεστημένα εν τη πόλει Λευκάδος ή εν ταις Κοινότησιν ή εν τοις Προαστείοις του τέως δήμου Λευκαδίων. Άρθρ.5.-Αι πράξεις του Διοικητικού Συμβουλίου του Ταμείου Κοινωφελών Έργων Λευκάδος και του Αδελφάτου του Νοσοκομείου και Ορφανοτροφείου Λευκάδος είναι εκτελεσταί, πλην των εξής περιπτώσεων απαιτουσών ρητήν έγκρισιν του αρμοδίου Νομάρχου: 1)Προκειμένου περί των προϋπολογισμών και απολογισμών αυτών, και 2)προκειμένου περί εκποιήσεως περιουσίας, ενοικιάσεως, προσόδων, συμβιβασμών και προμηθειών ή εκτελέσεως έργων, ων η δαπάνη υπερβαίνει εκάστοτε τας δεκαπέντε χιλιάδας δραχμών. Άρθρ.6.-Πάσα διάταξις αντικειμένη εις το παρόν Ν.Δ/μα καταργείται. Άρθρ.7.-Η ισχύς του παρόντος Ν.Δ/τος άρχεται από της εις την Εφημερίδα της Κυβερνήσεως δημοσιεύσεώς του. Εις τον επί της Κρατικής Υγιεινής και Αντιλήψεως Υπουργόν ανατίθεμεν την δημοσίευσιν και εκτέλεσιν του παρόντος Δ/τος όπερ υποβληθήσεται προς κύρωσιν υπό των Βουλών ευθύς άμα τη επαναλήψει των εργασιών αυτών.           Σελ. 104 35.Γ.ε.2 Ταμείον Κοινωφελών Έργων Λευκάδος   539